Ons lees egter elke dag honderde e-posse en daar is altyd tyd om te kyk watter nuwe e-posse vir ons wag.
As jy op ‘n dag meer tyd het, kan jy ook dadelik vir nog ‘n deel van die boek vra deur op ‘n skakel, in die e-pos wat jy ontvang het, te kliek.
Wanneer jy www.DailyLit.com besoek, kan jy deur die databasis gaan en uit ‘n hele reeks klassieke boeke kies.
Jy sal dan op ‘n gereelde grondslag, soos deur jou bepaal, ‘n paar paragrawe van die boek ontvang. Voordat jy dit weet, het jy die hele boek gelees.